|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um breytingu á lögum nr. 34/1991 um fjárfestingu erlendra aðila í atvinnurekstri. |
| **Ráðuneyti /verkefnisstjóri** | Atvinnuvega- og nýsköpunarráðuneytið |
| **Innleiðing EES-gerðar?** | Já  Nei |
| **Dags.** | 11. júní 2019 |

|  |
| --- |
| 1. **Úrlausnarefni** |
| 1. **Forsaga máls og tilefni**   Tilefni lagasetningarinnar má rekja til athugasemda Eftirlitsstofnunar EFTA vegna skilyrða um búsetu og heimilisfesti framkvæmdastjóra og stjórnenda í íslenskum atvinnufyrirtækjum.  Í núgildandi lögum er gerð krafa um að framkvæmdastjórar og meirihluti stjórnarmanna í íslenskum atvinnufyrirtækjum skulu vera búsettir hér á landi, með þeirri undantekningu að það gildir ekki um ríkisborgara Færeyja, þeirra ríkja sem eiga aðild að samningnum um Evrópska efnahagssvæðið (EES-samningurinn) eða þeirra ríkja sem eru aðilar að stofnsamningi Fríverslunarsamtaka Evrópu (EFTA).  Hins vegar gera lögin kröfu um að viðkomandi ríkisborgarar séu búsettir í aðildarríkjum EES-samningsins, aðildarríkjum EFTA eða í Færeyjum. Eftirlitsstofnun EFTA (ESA) gerði athugasemd við fyrrgreint búsetuskilyrði. ESA vakti fyrst athygli á fyrrgreindu 22. janúar 2014. Athugasemdir voru gerðar til fimm lagabálka, þremur hefur nú þegar verið breytt í samræmi við athugasemdir ESA með lögum nr. 19/2017, *lög um breytingu á lögum um hlutafélög, lögum um einkahlutafélög og lögum um sjálfseignarstofnanir sem stunda atvinnurekstur.*   1. **Hvert er úrlausnarefnið?**   Að fella brott búsetuskilyrði EES borgara, ríkisborgara EFTA ríkjanna og Færeyinga í lögunum.   1. **Að hvaða marki duga gildandi lög og reglur ekki til?**   Núgildandi lög gera kröfu um búsetuskilyrði ríkisborgara EES, EFTA ríkjanna og Færeyinga. Eftirlitsstofnun EFTA hefur gert athugasemd á þessari reglu í lögunum. |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Tryggja jafnræði ríkisborgara innan EES-svæðis, ríkisborgara EFTA- ríkjanna og Færeyinga. Í stefnuyfirlýsingu ríkisstjórnarinnar kemur fram að ríkisstjórnin telur það vera eitt mikilvægasta hagsmunamál Íslands að sinna framkvæmd EES-samningsins vel og er þetta frumvarp liður í því.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Markmið lagasetningarinnar er að tryggja frelsi launþega á grundvelli ríkisfangs innan EES-svæðisins og tryggja staðfesturétt einstaklinga. Ekki er hægt að setja höft á rétt ríkisborgara á EES-svæðinu til að öðlast staðfestu á yfirráðasvæði einhvers annars ríkis á svæðinu. Staðfesturétturinn felur meðal annars í sér rétt til að hefja og stunda sjálfstæða atvinnustarfsemi og til að stofna og reka fyrirtæki. Til nánari glöggvunar á fyrrgreindum reglum er vísað til 28. og 31. gr. EES-samningsins í lögum nr. 2/1993 um Evrópska efnahagssvæðið. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Ef ekkert er aðhafst þá mun ESA fara í frekari aðgerðir gegn Íslandi.   1. **Önnur úrræði en lagasetning sem metin hafa verið**   Önnur úrræði ekki til staðar**.**   1. **Mögulegar leiðir við lagasetningu**   Einfalt frumvarp sem fellir út kröfuna um búsetu í tveimur ákvæðum**.** |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni.**   Með frumvarpinu verður lagt til að ríkisborgarar EES-ríkja, EFTA ríkja og Færeyja sem búsettir eru utan þessara ríkja, og ríkisborgarar þriðju ríkja sem búsettir eru á Evrópska efnahagssvæðinu, þurfi ekki lengur undanþágu ráðherra til að vera í stjórn eða vera framkvæmdastjórar fyrirtækja í atvinnurekstri hér á landi.  ESA gerði athugasemdir við ákvæði sem mæltu fyrir um að ríkisborgarar Evrópska efnahagssvæðisins, aðildarríkja stofnsamnings Fríverslunarsamtaka Evrópu og Færeyja þyrftu að vera búsettir í aðildarríkjum. Þetta frumvarp er til að bregðast við þeim athugasemdum. Ætlunin er að bregðast við því með því að fella brott búsetuskilyrði laganna. Með þeim breytingum yrðu lögin í samræmi við EES-samninginn.   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**   Í frumvarpinu yrði felldur brott málsliður í 7. og 10. gr. laganna. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?**   Tillögurnar eru í samræmi við skuldbindingar Íslands samkvæmt EES-samningnum. Það eru lagðar til breytingar til að koma til móts við athugasemdir Eftirlitsstofnunar EFTA vegna skilyrða um búsetu.   1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**   Nei.   1. **Er önnur grundvallarlöggjöf sem taka þarf tillit til?**   Nei. |
| 1. **Samráð** |
| 1. **Hverjir eru helstu hagsmunaaðilar?**   Breyting á búsetuskilyrðum framkvæmdastjóra og meirihluta stjórnarmanna gerir það að verkum að fyrirtækjaskrá mun ekki þurfa að fylgjast með búsetu þeirra aðila sem um ræðir. Ennfremur þarf ekki undanþágur ráðherra frá umræddu skilyrði. Erindum til ráðuneytisins mun því óumflýjanlega fækka.   1. **Er skörun við stjórnarmálefni annarra ráðuneyta?**   Nei.   1. **Samráð sem þegar hefur farið fram**   Ekkert.   1. **Fyrirhugað samráð**   Frumvarpsdrög munu vera sett í samráðsgáttina. |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal**   Eina efnisákvæði frumvarpsins lýtur að því að fella brott búsetuskilyrði ríkisborgara Evrópska efnahagssvæðisins, ríkisborgara aðildarríkja Fríverslunarsamtaka Evrópu og Færeyinga. Tilefni frumvarpsins eru athugasemdir Eftirlitsstofnunar EFTA sem gerði athugasemdir við fyrrgreint. Verði frumvarpið að lögum mun það ekki hafa nein áhrif á tekjur, útgjöld eða eignastöðu ríkissjóðs. |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?**   Vinna við frumvarpið er hafin og er gert ráð fyrir að frumvarpið sjálft verði sett inná Samráðsgátt stjórnvalda í ágúst 2019.   1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**   Á ekki við.   1. **Hvaða forsendur þurfa að vera fyrir hendi til að lagasetning beri árangur?**   Á ekki við.   1. **Mælikvarðar á árangur og útkomu**   Á ekki við.   1. **Hefur verið hugað að því að afla gagna til að meta árangur þegar þar að kemur?**   Nei. |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað** 2. **Önnur fylgiskjöl eftir atvikum** |